APOSTOLIEN MATKASSA
Damaskos
Olemme Damaskoksen tiellä. Se kulkee Israelista Syyriaan.
Takanani on vuorijono.
Paavalin piti ylittää se päästäkseen Syyriaan -
Damaskokseen noin 15―20 kilometrin päähän tästä paikasta.
Jossain näillä main, luultavasti aivan noiden vuorten takana -
Paavalilla oli ihmeellinen kokemus, -
joka selittää Apostolien tekojen kirjaa ja kristinuskon historiaa sen jälkeen.
Apostoli Paavalia voisi luonnehtia jopa uskonnolliseksi terroristiksi.
Hän käytännössä soti varhaisia kristittyjä vastaan.
Hänen piti päästä Damaskokseen, jossa Meren tie -valtaväylä haarautui.
Damaskos oli liikenteen solmukohta, -
josta lähti teitä moniin eri maihin muualle maailmaan.
Paavali yritti tukahduttaa varhaisen kristillisen liikkeen, -
ennen kuin se lähetti etäpesäkkeitä ympäriinsä, kuten Paavali asian näki.
Hän oli kiirehtimässä vuorten yli Damaskokseen, kun tapahtui jotain.
Tapahtumasta kerrotaan kolmesti Apostolien tekojen kirjassa -
luvuissa 9, 22 ja 26.
Jokainen kohta kertoo aina jotain uutta kääntymyksestä, -
joka on historian ihmeellisimpiä.
Siinä varhaisen Jeesus-liikkeen aktiivinen, vainoava vastustaja -
kääntyy ihmeellisellä tavalla.
Hänestä tulee kaikkien yllätykseksi armon apostoli.
Apostolien tekojen kirjassa näemme, miten tämä esteet räjäyttävä usko -
murtautuu läpi uskonnollisten ja älyllisten muurien, -
joita tämä nuorimies oli rakentanut sydämensä ja mielensä ympärille.
Paavali kertoo tapahtumasta -
Apostolien tekojen kirjan luvussa 26 jakeessa 10: -
Ylipappien valtuutuksella vangitutin monia Herran omia.
Äänestin heidän kuolemantuomionsa puolesta.
Minulla oli sellainen pakkomielle vainota heitä, -
että ajoin heitä takaa aina ulkomaille asti.
Esimerkiksi Damaskokseen.
Saul, sittemmin Paavali, -
näkee itsensä jonkinlaisena Jumalan "palkkamurhaajana".
Sitten aivan näillä main: -
Kerran matkustin näissä asioissa Damaskoon.
Keskipäivällä taivalta tehdessäni näin taivaasta valon, -
auringon paistetta kirkkaamman, -
leimahtavan minun ja matkatoverieni ympärillä.
Valonleimahdus ei ollut epätavallinen näky näillä vuorilla.
Damaskoksen tiellä myrskyää ja salamoi usein.
Mutta se ei ollut tavallista salamointia.
Hän sanoo: Me kaikki kaaduimme maahan, ja sitten minä kuulin äänen -
sanovan minulle arameaksi: 'Saul, Saul, miksi vainoat minua?
Työläs on sinun potkia tutkainta vastaan.'
Mikä on tutkain? Terävä keppi, jota käytetään eläinten ajossa.
Siitä syntyi sanonta, joka oli yleinen Paavalin päivinä.
"Potkia tutkainta vastaan" tarkoitti Jumalan tahdon vastustamista.
Paitsi että Saul vastusti kasvavaa Jeesus-liikettä, -
hän vastusti Jumalaa.
Ääni sanoo hyvin: "Työläs on sinun potkia tutkainta vastaan."
Jumalan vastustaminen on työlästä.
Se on työlästä, vaikkei itse edes tietäisi vastustavansa Jumalaa.
Jumalan vastustaminen musertaa ihmisen.
Se vääristää ihmisen hengen ja näköalat.
Paavali oli opiskellut fariseukseksi, -
koska hän halusi seurata Jumalaa parhaalla tuntemallaan tavalla.
Hänen opettajansa oli kuuluisa rabbi Gamaliel.
Aiemmin Apostolien tekojen luvussa 5 -
Gamaliel oli neuvonut Jerusalemin uskonnollisia johtajia -
jättämään Jeesuksen seuraajat rauhaan, sillä liike kuihtuu, -
jos se ei ole Jumalasta. Mutta jos se on, sitä ei voi estää.
Eikä Jumalaa kannata vastustaa.
Oppi ei valitettavasti mennyt perille Gamalielin oppilaaseen Sauliin.
Omasta mielestään hän noudatti Jumalan tahtoa, -
mutta nyt Jumala sanoi, että hän vastustaa Häntä.
Kun ääni kysyi: "Miksi vainoat minua", Saul ei osannut vastata.
Jakeessa 15 Saul kysyi: "Kuka olet, herra?"
Se on kiintoisaa. Saul oli luokkansa priimus. Uskonnon asiantuntija.
Hän halusi tuntea Jumalaa enemmän kuin kukaan muu.
Mutta kun Jumala puhuu hänelle, Saul ei tunnista Häntä.
Hänellä oli Jumalasta paljon kirja- tietoutta, mutta kohdatessaan Hänet -
hän ei edes tunnista Häntä. "Kuka olet, herra?"
Hän oli aina luullut tietävänsä, kuka Jumala on ja mitä Hän tahtoo.
Kun Jumala sitten ilmestyy, Paavali kysyy: "Kuka sinä olet?"
Seuraavaksi ääni sanoo: "Minä olen Jeesus, jota sinä vainoat."
Kuvittele! Herra sanoo: "Sinä vainoat minua, Jeesusta."
Se iski Paavalia varmasti tuhannen tiiliskiven voimalla. "Olen pulassa!"
Jae 16: "Ja Jeesus sanoi: 'Minä lyön sinua voimallani, sillä sinä olet ollut-
paha mies! Valmistaudu liiskaantumaan kuin ötökkä!'"
Ei. Hän ei sano niin. Kokeilin vain, oletteko hereillä.
Oikeasti hän sanoo: "Nouse. Ilmestyin sinulle asettaakseni sinut palvelijaksi-
ja sen todistajaksi, mitä olet nähnyt ja tulet vielä näkemään."
Pysähdytään tähän. Kuinka pitkälti Jeesus luettelee Paavalin syntejä?
Kauanko Hän nuhtelee Paavalia eli Saulia?
Hän sanoo Saulin vainonneen Jeesusta vainotessaan seurakuntaa.
Sen enempää Hän ei sano Saulin menneisyydestä.
Sen sijaan Herra alkaa kuvailla, miltä Saulin elämä tulee näyttämään, -
heti kääntymyksen hetkellä.
Hän lupaa pelastaa hänet sekä omien että muiden kansojen käsistä.
Hän lähettää hänet avaamaan heidän silmänsä -
ja tuomaan heidät pimeydestä valoon, ja saatanan vallasta Jumalan tykö, -
jotta he saavat synnit anteeksi ja paikan pyhitettyjen joukossa.
"Älä vatvo menneisyyttäsi. Tässä on sinulle uusi elämäntehtävä ja näky."
Hänestä ei tullut väkevä apostoli heti seuraavana päivänä ilmestyksestä.
Kesti vuosia, ennen kuin hän saarnasi ja opetti niin kuin jatkossa näemme -
Apostolien teoissa ja kirjeissä. Paavali sai kuitenkin tietää, -
että Jumalalla oli suunnitelmia hänen varalleen kauan ennen kääntymystä.
Hän sanoo galatalaisille, että Jumalalla oli suunnitelmia jo, -
kun hän oli äitinsä kohdussa. Niin käy, kun tajuamme olevamme valittuja.
Tajuamme, että Jumalalla on ollut suunnitelmia meille jo kauan.
Jo ennen kuin tunsin Hänet, Hän tunsi minut.
Kääntymyksessä Paavali antoi itsensä kokonaan Herralle.
Hän tajusi olevansa Jumalan.
Hänen kääntymyksensä ei ollut sellainen kuin me usein ajattelemme.
Harkittu muutosprosessi.
Ei. Se oli äkillinen. Hän tajusi: "Jumala kutsuu minua. Olen Hänen.
Seuraan Häntä vastedes." Paavali kohtasi jatkossa monia vaikeuksia.
Mutta harvoin hän murehti tai stressasi. Ei ainakaan pitkiä aikoja.
Hän muisti aina tämän hetken. "Ai niin. Jumala turvaa selustani."
On sanottu: "Voit murehtia kaiket päivät, että jokin onnettomuus iskee."
Että syöpä, avioero tai jokin asia menneisyydestä iskee.
Voit elää sillä lailla tai luottaen, että Jumala turvaa selustasi.
Sen varassa Paavali eli jatkossa. "Jumala turvaa selustani."
Voi elää jommallakummalla tavalla. Valtaosa seilaa edestakaisin.
Itse haluan murehtia vähemmän ja luottaa enemmän.
Potkia tutkainta vastaan vähemmän -
ja levätä Herran rakkaudessa enemmän.
Oletko sinä antanut Jumalan murtautua läpi muuriesi -
sydämeesi, millä tiellä itse sitten oletkin?
Keskustelukysymyksiä Acts Odyssey -kirjassa ja osoitteessa tlc.org/acts.
Suomennos: Marianne Tenetz